लखनऊ. यूपी बीजेपी चीफ केशव प्रसाद मौर्य ने एक ट्वीट किया है। इस ट्वीट में उन्होंने सीएम अखिलेश पर निशाना साधते हुए लिखा कि, ''कैबिनेट मंत्री गायत्री प्रजापति अगर देश छोड़कर भागने में कामयाब हुए तो इसकी जिम्मेदारी सीएम अखिलेश यादव की होगी।'' साथ ही केशव ने सीएम से एक सवाल भी पूछा। उन्होंने लिखा- सीएम बताएं कि गायत्री को कहां छुपा कर रखा है। शुक्रवार को भी सीएम से किए थे सवाल...
- बता दें, केशव मौर्य ने शुक्रवार को ट्वीट किया कि- ''गायत्री प्रजापति को मुख्यमंत्री आवास पर छिपा कर रखा गया है। पुलिस गिरफ्तारी का नाटक कर रही है। भाजपा तत्काल गिरफ्तारी की मांग करती है।''
- इसके बाद एक और ट्वीट में उन्होंने कहा- ''बलात्कार के आरोपी कैबिनेट मंत्री को मत छुपाओ मुख्यमंत्री अखिलेश यादव जी। आप चाहोगे तो 10 मिनट के अंदर आरोपी मंत्री जेल में जाएगा।''
- ''मुख्यमंत्री अखिलेश यादव जी गंगा की कसम खाकर कहें कि उन्होंने अपने कैबिनेट मंत्री गायत्री प्रजापति को मुख्यमंत्री आवास में नहीं छिपाया।''
- वहीं, केशव मौर्य ने एक और ट्वीट किया, जिसमें उन्होंने कहा- ''अपराधियों को संरक्षण देने के मामले में अखिलेश यादव को उपाधि मिलनी चाहिए। प्रदेश के बड़े अपराधियों के संरक्षक मुख्यमंत्री अखिलेश यादव जी।''
क्या है गायत्री का मामला?
- बता दें, मंत्री गायत्री प्रजापति पर नाबालिग के सेक्शुअल हैरेसमेंट और गैंगरेप का आरोप है। लेकिन यूपी के मंत्री गायत्री प्रजापति की गिरफ्तारी अब तक नहीं हो पाई है।
- पुलिस की टीमें लगातार उनके ठिकानों पर छापेमारी कर रही हैं। इस बीच, आरोपियों के देश छोड़ने की आशंका के चलते पुलिस ने उनके पासपोर्ट कैंसल कराने की कार्रवाई शुरू की है।
- अमेठी में गायत्री की सिक्युरिटी में लगे पुलिस के आधा दर्जन से ज्यादा जवानों को हटा लिया गया है।
- दूसरी ओर, सीएम अखिलेश यादव ने एक टॉक शो में कहा कि मंत्री फौरन सरेंडर करें। बता दें कि सुप्रीम कोर्ट के ऑर्डर पर यूपी पुलिस ने गायत्री समेत 6 आरोपियों के खिलाफ केस दर्ज किया था।
hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva